कलक्टर संदेश नायक ने कहा कि मानसून के दौरान जिला स्तर पर कंट्रोल रूम स्थापित किया गया है जिसके नम्बर 02972-225327 है। सभी अधिकारी कंट्रोल रूप के निरन्तर सम्पर्क में रहे। उन्होंने चिकित्सा एवं स्वास्थ्य विभाग को सभी अस्पतालों में आवश्यक दवाइयां उपलब्ध रखने के निर्देश दिए। उन्होंने डायरिया, डेंगू, सर्प दंश के मरीजों की रिपोर्टिंग के बारे में जानकारी ली। सीएमएचओ ने बताया कि सभी जगह दवा का पर्याप्त स्टॉक है एवं निरन्तर मॉनिटरिंग की जा रही है। डायरिया, डेंगू जैसी बीमारी के कोई मरीज सामने नहीं आए हैं। पिण्डवाड़ा व आबूरोड क्षेत्र में सर्प दंश के कुछ केस सामने आए हैं, लेकिन दवाओं का समुचित प्रबंध है।